
Z A P I S N I K
23. seje Komisije Vlade RS za droge


PODATKI O SESTANKU:

	Datum sestanka:
17. 6. 2024
	Kraj sestanka:
Ministrstvo za zdravje

	Pričetek sestanka:
12:30
	Zaključek sestanka:
14:00




PREDLAGANI DNEVNI RED:

[bookmark: _Hlk89280884]A. Predstavitev in potrditev zapisnika pretekle seje ter potrditev dnevnega reda 23. seje,

B. Poročila:
1. Zakonodaja in politika na področju prepovedanih drog,
[bookmark: _Hlk172552150]i. Akcijski načrt na področju prepovedanih drog za obdobje 2024 – 2025,
ii. Prvi sestanek Medresorske delovne skupine za izvajanje in promocijo ReNPPPD23-30,
iii. Načrt pripravljenosti in odzivanja v primeru javnozdravstvene grožnje zaradi sintetičnih opioidov ali drugih psihoaktivnih snovi,

2. Oblikovanje nove Agencije EU za droge,

C. Razno:
1. Komisija OZN za droge na Dunaju: kratko poročilo iz 67. zasedanja in napoved kandidature za ponovno članstvo,
2. Pobuda za prekvalifikacijo določenih psihotropnih snovi na seznamu skupin prepovedanih drog,
3. Operativni program na področju drog.



Prisotni vabljeni člani Komisije:
· Eva Vodnik, predsednica komisije, državna sekretarka na Ministrstvu za zdravje (MZ);
· Igor Kovačič, Ministrstvo za pravosodje (MP);
· Marko Hlebec, Ministrstvo za notranje zadeve (MNZ), Uprava kriminalistične policije; 
· Danijel Jug, MNZ, Uprava uniformirane policije;
· Mišela Mavrič, Ministrstvo za vzgojo in izobraževanje (MVI);
· Denis Pavlič, Ministrstvo za delo, družino, socialne zadeve in enake možnosti (MDDSZ);
· Andrej Miklavčič, Zveza nevladnih organizacij na področju drog in zasvojenosti;
· Matej Košir, Center nevladnih organizacij Slovenije (CNVOS).


Odsotni vabljeni člani Komisije: 
· Robert Dolničar, Ministrstvo za obrambo (MORS);
· Marjeta Bizjak, Ministrstvo za kmetijstvo, gozdarstvo in prehrano (MKGP);
· Matjaž Grkman, MKGP;
· Zvone Horvat Žnidaršič, CNVOS.

Prisotnost opravičili: 
· Vesna Marinko, MZ;
· Mišo Radovančević, MNZ; 
· Aleksandra Tratar, Uprava za izvrševanje kazenskih sankcij (URSIKS);
· Meta Bole, Ministrstvo za zunanje in evropske zadeve (MZEZ);
· Primož Brinovec; Ministrstvo za finance (MF), Finančna uprava (FURS).

Drugi vabljeni prisotni: 
· Lucija Božikov, URSIKS;
· Ada Hočevar Grom, Nacionalni inštitut za javno zdravje (NIJZ);
· Mateja Jandl, NIJZ;
· Nejc Havaši, NIJZ;
· Barbara Razinger, Javna agencija za zdravila in medicinske pripomočke (JAZMP);
· Mirjana Delić, Center za zdravljenje odvisnosti od prepovedanih drog (CZOPD).

Drugi prisotni:
· Jože Hren, MZ; 
· Julijana Zucchiati Godina, MZ;
· Anej Korsika Knific, MZ;
· Anže Trček, MZ; 
· Marko Verdenik, DrogArt.




Uvodoma je predsednica Komisije Vlade Republike Slovenije za droge, državna sekretarka na Ministrstvu za zdravje, ga. Eva Vodnik pozdravila prisotne in se jim zahvalila za udeležbo na 23. seji Komisije Vlade RS za droge. 
Ga. Vodnik je prisotne seznanila s tem, da so svojo prisotnost opravičili g. Primož Brinovec, predstavnik Finančne uprave ter g. Mišo Radovančević, predstavnik Kriminalistične policije, in da se v njegovem imenu seje udeležuje g. Marko Hlebec. Zaradi obiska strokovnjakov Pompidoujeve skupine je odsotnost opravičila ga. Aleksandra Tratar, iz Uprave za izvrševanje kazenskih sankcij, in da se v imenu Uprave seje udeležuje ga. Lucija Božikov. Svojo prisotnost je opravičila tudi ga. Meta Bole, predstavnica Ministrstva za zunanje in evropske zadeve. Ministrstvo za delo, družino, socialne zadeve in enake možnosti pa je sporočilo nova predstavnika, g. Denisa Pavliča in go. Anomarijo Praznik Šporin. Kot predstavnik Centra nevladnih organizacij se je sestanku prvič pridružil g. Matej Košir iz Zveze Nevladnih organizacij na področju drog in zasvojenosti pa na seji sodeluje tudi g. Marko Verdenik iz društva DrogrArt. 
Predsedujoča je udeležence v nadaljevanju seznanila z določili Poslovnika Komisije Vlade RS za droge, da imajo pravico do glasovanje le člani Komisije, ostali, torej predstavniki sodelujočih strokovnih služb in institucij, ne glasujejo. Na tej točki je bila ugotovljena sklepčnost in s tem izpolnjeni pogoji za uradni začetek seje. 

A. Predstavitev in potrditev zapisnika pretekle seje ter potrditev dnevnega reda 22. seje:

Člani komisije so se seznanili s predlogom dnevnega reda 23. seje in predlogom zapisnika 
22. seje komisije in realizacije njenih sklepov. V zvezi s tem sta bila sprejeta naslednja sklepa:

Sklepa:
1. Komisija Vlade RS za droge potrjuje dnevni red 23. seje Komisije Vlade RS za droge. 
2. Komisija Vlade RS za droge je potrdila zapisnik 22. seje. 

B. Poročila:
1. Zakonodaja in politika na področju prepovedanih drog:
i. Akcijski načrt na področju prepovedanih drog za obdobje 2024 – 2025

V procesu izvajanja Resolucije o nacionalnem programu na področju prepovedanih drog 2023 – 2030 je Vlada RS potrdila prvi akcijski načrt na področju prepovedanih drog za leti 2024 in 2025. V akcijskem načrtu so podrobneje opredeljeni oziroma operacionalizirani posamezni cilji, ki so zapisani v omenjeni Resoluciji, načini njihovega uresničevanja in konkretne naloge posameznih nosilcev za uresničevanje tega dokumenta. Vsebinska podlaga za pripravo akcijskega načrta je torej resolucija ter prioritete in možnosti posameznih resorjev in nevladnih organizacij, ki so nosilci izvajanja tega načrta.
Ukrepi in aktivnosti, ki so vključeni v akcijski načrt, so bili izbrani na podlagi ugotovljene dodane vrednosti ukrepov ter evidentiranih, izmerljivih, vnaprej predvidenih in verjetnih rezultatov. V akcijskem načrtu je izrecno naveden tudi časovni okvir, znotraj katerega naj se izvedejo dejavnosti, pa tudi institucije, odgovorne za njihovo izvajanje in poročanje.

Pripravo Akcijskega načrta je koordiniralo Ministrstvo za zdravje in ga usklajevalo z ministrstvi pristojnimi na področju drog, predstavniki raziskovalne skupnosti in predstavniki nevladnih organizacij.

Predstavnik MZ, g. Jože Hren je pod to točko pojasnil tudi ozadje širitve članstva predstavnikov nevladnih organizacij v Komisiji za droge oziroma prizadevanja, da se v delo Komisije še bolj vključi strokovnjake, ki delujejo na področju zgodnje preventive. S tem v zvezi izpostavljena tudi resolucija »Spodbujanje celovite in na znanstvenih dokazih temelječe zgodnje preventive«, ki jo je Slovenija leta 2022 predložila pri Komisiji za droge OZN in je bila soglasno sprejeta. Postopek širitve članstva predstavnikov NVO je bil izveden v okviru CNVOS in kot predstavnik je bil imenovan Matej Košir. V zvezi s tem je Zveza NVO na področju drog in zasvojenosti izrazila določene zadržke in pomisleke, ki so bili naslovljeni na skupnem sestanku s predstavniki MZ in usklajena stališča v zvezi z nadaljnjimi koraki.    


ii. Prvi sestanek Medresorske delovne skupine za izvajanje in promocijo ReNPPPD23-30

Za spremljanje izvajanja akcijskega načrta je zadolženo Ministrstvo za zdravje kot pristojno ministrstvo za reševanje problematike prepovedanih drog, ki je imenovalo tudi že Medresorsko delovno skupino za izvajanje in promocijo tega akcijskega načrta in Resolucije. Predstavniki omenjene skupine redno poročajo Komisiji Vlade Republike Slovenije za droge o procesu izvajanja akcijskega načrta. MDS za izvajanje in promocijo ReNPPPD23-30 bo v prihodnje intenzivirala svoje delo. Med njenimi nalogami bo priprava poročila o izvajanju Akcijskega načrta 2024 – 2025 in predlog Akcijskega načrta za naslednje obdobje. O obojem bo poročala in dokumenta v potrditev predlagala na seji Komisije za droge. 

V zvezi s tema podtočkama je bil sprejet naslednji sklep:

3. sklep – Komisija se je seznanila s procesom izvajanja Akcijskega načrta na področju prepovedanih drog za obdobje 2024 – 2025

iii. Načrt pripravljenosti in odzivanja v primeru javnozdravstvene grožnje zaradi sintetičnih opioidov ali drugih psihoaktivnih snovi

Predstavnik NIJZ, g. Nejc Havaši je predstavil aktivnosti, ki potekajo v zvezi s pripravo načrta za pripravljenost in odzivanje v primeru javnozdravstvene grožnje zaradi sintetičnih opioidov. 

Center za nalezljive bolezni NIJZ ima uveljavljeno in dolgoletno prakso priprave načrtov odzivanja za posamične nalezljive bolezni. Po tem vzoru bo pripravljen zdaj tudi načrt za področje prepovedanih drog, kar je tudi v skladu z novim mandatom EUDA (več v nadaljevanju v intervenciji M. Jandl). Med glavnimi cilji je formalizacija in nadgradnja sistemov in aktivnosti, ki že obstajajo ter kontinuirana koordinacija in komunikacija med posameznimi deležniki za čim bolj učinkovito sodelovanje. Poglavitne tri aktivnosti in elementi načrta odzivanja bodo:

- Nalokson za domov, v okviru obstoječe ureditve ali preučitev možnosti vzpostavitve drugačne ureditve, ki bi omogočala podeljevanje naloksona tudi nemedicinskemu osebju,
- nadgradnja in krepitev varnih sob, predvsem v NG in pa tudi drugod,
- nadaljnja nadgradnja sistema testiranja prepovedanih drog.

Našteti trije elementi spadajo v sklop pripravljenosti. Na tej podlagi pa se potem lahko odvija celovito in koordinirano odzivanje vseh deležnikov. Pri tem je bistveno, da se tudi preko novih ukrepov v čim bolj realnem času obvešča ranljive skupine. 

Cilj je, da do konca oktobra nastane prva delovna različica dokumenta načrta pripravljenosti in odzivanja. Ključnega pomena je sodelovanje in skupna zavezanost vseh deležnikov saj bo samo na ta način dokument resnično lahko služil svojemu namenu. V zvezi s tem tudi prijazen opomnik, da se vsi odzovemo na vprašanja, ki jih je Nejc Havaši poslal sodelujočim na sestanku.

Po predstavitvi je bil sprejet naslednji sklep:


4. sklep Komisija se je seznanila z Načrtom pripravljenosti in odzivanja

2. Oblikovanje nove Agencije EU za droge:
Predstavnica NIJZ, ga. Mateja Jandl je predstavila ključne spremembe mandata oziroma preobrazbe EMCDDA (Evropski center za spremljanje drog in zasvojenosti z drogami), ki je z 2. julijem letos postala EUDA (Agencija Evropske unije za droge). Skupaj z že uveljavljenimi javnozdravstvenimi vsebinami bo zdaj večji poudarek tudi na področju zmanjševanja ponudbe prepovedanih drog. 

Ključna tri vsebine novega mandata so:
· spremljanje (monitoring) zbiranje podatkov  bo podobno kot do zdaj potekalo preko nacionalnih kontaktnih točk, vendar bo Agencija zbirala informacije tudi od drugih deležnikov, še naprej pa bodo nacionalne točke osrednja vozlišča za informiranje. Večji poudarek bo na deljenju informacij, posebne pozornosti bo deležno spremljanje hkratne uporabe več drog (poly-drug use), 
· pripravljenost (preparedness) na tem področju bo največ sprememb. Povečala se bo pripravljenost za prepoznavanje novih groženj in odzivanje nanje, nadaljnja krepitev izmenjave informacij o NPS in sistem zgodnjega opozarjanja nanje, vzpostavitev evropskega sistem za opozarjanje na droge (Drug Alert System),
· razvoj kompetenc razvoj in promocija na dokazih podprtih intervencij, dobrih praks in aktivnosti ozaveščanja v posameznih državah (preventiva, zdravljenje, standardi kakovosti).

V okviru novega mandata agencije bodo okrepljene še aktivnosti v zvezi z napovedovanjem možnih dogodkov in pregledovanjem trenutnega stanja s čimer se namerava povečati pripravljenost EU za odzivanje na prihodnje izzive na področju drog. Agencija bo imela tudi močnejšo mednarodno vlogo in bo podpirala Evropsko unijo pri oblikovanju politike na področju drog na več ravneh. Načrtujejo izboljšave na področju digitalnih rešitev. Nacionalne kontaktne točke bodo še naprej vezni člen med agencijo in državami. Še naprej bodo glavni posrednik informacij za agencijo, ki pa bo pri svojem delu uporabljala in kontaktirala tudi druge nacionalne vire (npr. v okviru načrtovane mreže forenzičnih in toksikoloških laboratorijev), vendar vedno s seznanitvijo in vednostjo nacionalne kontaktne točke. 
V razpravi je g. Matej Košir (CNVOS) izpostavil, da je problematično, da se iz nabora aktivnosti agencije umika preventivo in ali je znano kakšen je uraden razlog? Ga. Jandl je odgovorila, da je v času širitve mandata agencije več predstavnikov nacionalni kontaktnih točk opozorilo na ta problem vendar dodatna pojasnila v zvezi s tem niso bila podana. Pozitivno je, da se bo še vedno nadaljeval EUPCS (Evropski preventivni kurikulum).
V Sloveniji in na MZ smo zavezani, da še naprej vlagamo in delamo na področju preventive, ki jo vidimo kot eno ključnih strateških prioritet. Sprejet je bil sklep:
5. Sklep Komisija vlade RS se je seznanila s poročilom o Oblikovanju nove Agencije EU za droge. 



C. Razno:
1. Komisija OZN za droge na Dunaju: kratko poročilo iz 67. zasedanja in napoved kandidature za ponovno članstvo
Na 67. zasedanju CND je sodelovalo rekordno število več kot 2000 udeležencev, ki so zastopali več kot 130 držav, 18 medvladnih organizacij in 140 nevladnih organizacij. Ob robu zasedanja CND je bilo organiziranih 163 spremljevalnih dogodkov. EU je skupaj sponzorirala 6 spremljevalnih dogodkov na visoki ravni. Slovenija je organizirala stranski dogodek na visoki ravni v sodelovanju z Norveško, UNODC, Vienna NGO Committee on Drugs in Inštitutom Utrip ter s podporo WHO, EU in Belgije. 
Slovenija je pred dvema letoma tablirala tudi resolucijo na temo zgodnje preventive; letošnji stranski dogodek pa je bil zastavljen kot nadaljevanje implementacije resolucije ter nadgradnja prizadevanj za postavitev prevencije na dnevni red razprav, ki se nanašajo na problematiko drog. tudi formalno predstavljena. Dogodek je med drugim poudaril tudi pomen UNODC-WHO standardov za preprečevanje uporabe drog in z njo povezanih tveganj. Standardi predstavljajo celovit in z dokazi podprt sklop smernic za programe preprečevanja uporabe drog ter služijo kot referenčna priporočila za vlade, splošno javnost, NVO in področne strokovnjake. Izpostavljeno je bilo, da je pomen zgodnjega preprečevanja dobil dodatno veljavo s sprejetjem (slovenske) resolucije CND 65/4, saj so države s tem jasno poudarile pomen preventive v zgodnjih fazah otrokovega razvoja.
S prizadevanji na področju zgodnje preventive si želimo nadaljevati tudi v novem mandatu Komisije za droge OZN, zato namerava Slovenija na volitvah v ECOSOC ponovno kandidirati za članstvo v CND.
Posebnost tokratnega zasedanja je bilo tudi dejstvo, da se je prvič v zgodovini zasedanj CND o sprejemu dveh resolucij glasovalo. V svojih zaključnih besedah so se države zavzele za ohranitev »Vienna Spirita«, ki za tematike, ki se obravnavajo na Dunaju zahteva odločanje s konsenzom.
Po poročilu je bil sprejet naslednji sklep:
6. Komisija vlade RS se je seznanila s poročilom zasedanja 67. Komisije OZN za droge in podpira novo kandidaturo

2. Pobuda za prekvalifikacijo določenih psihotropnih snovi na seznamu skupin prepovedanih drog 
Predstavnik Zveze NVO na področju drog in zasvojenosti, g. Marko Verdenik je predstavil pobudo Zveze za prekvalifikacijo določenih psihotropnih snovi iz prve v drugo skupino prepovedanih drog. Takšna prekvalifikacija bi omogočila uporabo teh snovi tudi v medicini, izsledki znanstvenih raziskav iz tujine namreč kažejo na zdravilni potencial psihotropnih snovi in se ponekod v tujini že lahko uporabljajo v klinični medicini. Zveza zato predlaga, da Komisija Vlade RS za droge in Ministrstvo za zdravje začneta aktivno spremljati področje uporabe psihedelikov v terapevtske namene in si prizadevata za implementacijo ter spodbujanje raziskav v Sloveniji.
Konkretno Zveza predlaga, da se snovi iz 1. skupine prepovedanih drog z naslednjimi zaporednimi številkami 28 (DMT), 77 (LSD), 88 (MDMA), 109 (Psilocibin), 110 (Psilocin), prestavi v 2. skupino nadzorovanih drog.
V razpravi so prisotni izpostavili še nekaj vidikov. Evropska agencija za zdravila, denimo poziva države, da zakonodajno uredijo to področje in omogočijo, tudi klinično znanstveno-raziskovalno delo. Agencija Evropske unije za droge pa izpostavlja nevarnosti samozdravljenja na tem področju in tveganja, ki jih to lahko prinaša za javno zdravje. V zvezi s to problematiko v Sloveniji trenutno poteka tudi Ciljno raziskovalni projekt v sodelovanju Univerzitetne psihiatrične klinike Ljubljana, Inštituta za kriminologijo in društva DrogArt. Spremembe Uredbe o razvrstitvi prepovedanih drog se dogajajo na letni ravni, za prekvalifikacijo določene droge pa je najprej potrebna ocena tveganja. V zvezi s tem sprejet sklep:

7. Ministrstvo za zdravje prične s postopkom priprave dopolnitev Uredbe o razvrstitvi prepovedanih drog. Za spremembe razvrstitve že reguliranih snovi mora biti predhodno opravljena natančna ocena tveganja, ki jo na podlagi uveljavljenih standardov izvede NIJZ ali druga kompetentna javna ustanova. 

3. Operativni program na področju drog
Predstavljene so bile novosti na področju razvoja Projekta v okviru nove perspektive EU kohezijske politike 2021 – 2027 (Evropski socialni sklad, skupna vrednost operativnega programa 4,8 mio EUR). V okviru Ministrstva za zdravje je bila vzpostavljena in deluje stična točka za načrtovanje, razvoj, koordinacijo in spremljanje pilotnih programov na področju prepovedanih drog in prepovedanih snovi v športu. V okviru projekta stična točka skrbi za koordinacijo treh vsebinskih sklopov:
1. Krepitev in nadaljnji razvoj mreže CPZOPD z novimi kadri in vsebinami,
2. Nadgradnja testiranja novih psihoaktivnih snovi in prepovedanih drog, z vključitvijo v športu prepovedanih snovi in drugih snovi, ki izboljšujejo telesne sposobnosti in izgled
3.  Vzpostavitev mobilne ambulante z namenom odkrivanja in zdravljenja hepatitisa

V zvezi s to točko ni bilo sprejetih sklepov.


Naslednja seja bo predvidoma novembra ali decembra letos.


Zapisal: Anej Korsika Knific

